stanford-oval/wikipedia huggingface dataset:
เดอะช็อค
ประวัติ

พ.ศ. 2535 รายการออกอากาศครั้งแรก ซึ่งอยู่ในบริษัท Media Plus ในรายการ
"Smile Radio" โดยใช้ชื่อช่วงว่า "Smile Shock"
พ.ศ. 2538 ได้ย้ายมาจัดในบริษัท Media of Media จำกัด (มหาชน) โดยได้เปลี่ยนชื่อคลื่นเป็น "Boom Radio" ใช้ชื่อช่วงว่า "90' Shock" (ไนท์ตี้ช็อค) ในช่วงนี้เอง ทางรายการได้รับความนิยมเป็นอย่างมาก จึงได้มีรายการ TV รายการแรกชื่อว่า "ไนท์ช็อค" ทาง ททบ. 5 และได้มีผลงานทางภาพยนตร์เรื่อง "ไนน์ตี้ช็อค เตลิดเปิดโลง" อีกด้วย.
พ.ศ. 2540 รายการได้ย้ายมาจัดทางคลื่น Pirate Radio และได้เปลี่ยนชื่ออีกครั้งเป็น "The Shock" แต่อยู่ได้ไม่นานก็เกิดวิกฤตเศรษฐกิจจนต้องปิดตัวคลื่น และปลายปี พ.ศ. 2540 ได้ย้ายมาจัดทางคลื่น Magic 98 ของอาร์เอส ใช้ชื่อรายการว่า "The Shock" เช่นเดิม
พ.ศ. 2542 ได้ย้ายคลื่นอีกครั้งมาจัดที่ X Radio และยังคงใช้ชื่อรายการว่า "The Shock" เหมือนเดิม และไม่นานหลังจากนั้น ทางรายการก็ได้ซื้อเวลาเพื่อจัดรายการเองอย่างเป็นทางการ และใช้ชื่อว่า "Shock FM" และในช่วงนี้เอง ทางทีมงานก็ได้มีส่วนร่วมเข้าไปเป็นฝ่ายข้อมูลให้กับรายการโทรทัศน์
"มิติลี้ลับ" ทางสถานีโทรทัศน์สีกองทัพบกช่อง 7 และได้จัดตั้งบริษัทบุคคล "คนดีผีคุ้ม จำกัด"
พ.ศ. 2545 ทางรายการได้ย้ายสถานีมาจัดที่ ขส.ทบ. FM. 102 MHz. และในปีนี้ ทางรายการก็ได้ใช้ชื่อบริษัทใหม่เป็น บริษัท "The Shock 13 จำกัด"
พ.ศ. 2547 ได้ผลิตงานในรูปแบบ VCD "The Reality Shock 13 คนในบ้านผีสิง" และ "The Reality Shock 2 สยองต่างแดน"
ซึ่งได้รับความนิยมเป็นอย่างมาก.
พ.ศ. 2549 ได้จัดทำภาพยนตร์เรื่อง "The Letter of Dead" (เขียนเป็น ส่งตาย) และในปีนี้เอง ทางรายการได้รับความไว้วางใจให้ดำเนินรายการวิทยุตามคลื่นต่างๆ ที่นอกเหนือจากรายการ The Shock ที่เป็นแนวสยองขวัญ โดยมีทีมงาน The Shock เป็นผู้ผลิตรายการ อาทิเช่น
- Active Radio FM. 99 MHz. ในช่วง "Sport Relax"
- Big FM (www.bigfm.fm) ในช่วง "แก๊งค์กัดมัน"
- ครอบครัวข่าว 3 FM. 106 MHz.ทุกวันอาทิตย์ รายการถามมาจัดไป ในช่วง 20:30–22:30 น.
- Yes Radio ในช่วง "กรี๊ดกร๊าด...ตามแผ่น"
- รายการโทรทัศน์ ทาง Cable TV ชื่อรายการว่า "Live Shock" (ภายหลังเปลี่ยนชื่อเป็น ช่อง มิติ 4)
พ.ศ. 2550 เป็นต้นมา ได้จัดทำหนังสือต่างๆ มากมาย เช่น "ล้อมวงคุยเรื่องผี กับ DJ. ป๋อง" เป็นต้น และในปี พ.ศ. 2552 ทางทีมงานยังได้รับความไว้วางใจให้ร่วมทำงานกับบริษัทในเครือ Sony Music ในการจัดทำ VCD ท้าทายความสยองขวัญ อีกครั้งในชื่อว่า "666 Realigy Shock" และยังมี
"MP3 เรื่องเล่าสยองขวัญ" อีกมากมายอย่างต่อเนื่อง.
พ.ศ. 2553 -  ทางรายการได้ย้ายสถานีในการจัดรายการอีกครั้ง โดยย้ายมาจัดที่ FM 101 R.R.ONE เรดิโอ รีพอร์ต วัน โดยใช้ชื่อรายการเหมือนเดิมคือ "The Shock FM" ซึ่งจัดทุกวันจันทร์ - อาทิตย์ ช่วงเวลา 00.30 - 03.30 น.
พ.ศ. 2565 -ปัจจุบัน ทางรายการได้ย้ายสถานีในการจัดรายการอีกครั้ง โดยย้ายมาจัดที่ Flex 104.5 โดยใช้ชื่อรายการเหมือนเดิมคือ "The Shock FM" ซึ่งจัดทุกวันจันทร์-ศุกร์ ช่วงเวลา 00:00 - 03:00 น.
ผังรายการในปัจจุบัน

เรื่องเล่า ประสบการณ์สยองขวัญ  (จันทร์-ศุกร์เวลา 21.45น. - ไม่เกิน 5:00 น.)
ดีเจ/ทีมงานปัจจุบัน

ป๋อง - กพล ทองพลับ (ลิงลม,ไอ้เฒ่า,ซาตานน้อย)
โก้พริ้ว ณ ราชบุรี (โก้พริ้ว บุญญาภรณ์พิทยา)
เก่ง ยิ่งยศ - ยิ่งยศ สวัสดิ์วงศ์ชัย (เก่งประตูผี)
ตั้ม รถขนไม้ - รณสดมภ์ ชาครียรัตน์
ป๊า อ๊อด - อภิเดช มหัสพงศ์
ตั้น ฮวงซุ้ย - วรินทร รัตนรุจ
ราชรถ
เอ็ม
กระต่าย
•วีซ่า
ดีเจ/ทีมงานในอดีต

เอ๋ แวมไพร์ - สุรัญญา ธรรมสุนทร (น้องสะใภ้ กพล ทองพลับ)
เดียร์ กุมารทอง (เสียชีวิตแล้วจากอุบัติเหตุ)
อู๊ด ทอมบอย
บอย คองโก
กุ้งนาง สุวรรณปัตย์
ฝันดี-ฝันเด่น
โจ บอยสเก๊าท์
แฮงค์ โอเวอร์
เอิ้น เอเลี่ยน
วี เวตาล
นุ หนูผี
มน มัมมี่
เดียพลิ้ว คิวทาโร่
ก้อง มะลึกกี๊กกื๋อ
แจ๊ค สายสิญจน์ - วัชรพล ฝึกใจดี (เริ่มแรกใช้ชื่อว่า "แจ๊ค ลูกกรอกคะนอง" ปัจจุบันย้ายไปอยู่ที่ช่องยูทูป The Ghost Radio)
ยุ่ง เดอะช็อค - ชาคริต บุญสิน (ปัจจุบัน ทำคอนเทนต์ที่ช่องยูทูป PLEARn DEE เพลินดี)
เบียร์ เดอะช๊อค
เก่ง มนต์ชัย - มนต์ชัย ชื่นประภารัตน์
เอ็ดเอ้ - เทวัฒน์ ทองพลับ (เอ็ดเอ้ เดอะช็อค , เทพบุตรหน้าปัท)
ณัฐผี - ณภัทร เหมวงศ์
ตี่ตี๋ สมัชชา
ขวัญ น้ำมันพราย
ธุรกิจร้านอาหารปัจจุบัน

เดอะช็อค ข้าวต้มผี ถนนประดิษฐมนูธรรม เลียบทางด่วนเอกมัย-รามอินทรา (เลยเทสโก้ โลตัส รามอินทรา อยู่ชั้น2สนามฟุตบอล คริสตัลพาร์ค)
เดอะช็อค คาเฟ่  ปั๊มน้ำมันเชลล์ ถนนกาญจนาภิเษก เขตบางแค ( ก่อนถึงสมาคมชาวปักษ์ใต้ )
ธุรกิจร้านอาหารในอดีต

ร้านเดอะช็อค สาขา 1 อยู่หลังสวนจตุจักร ตรงข้ามตลาด อตก. (โอนกิจการให้น้องและเปลี่ยนชื่อเป็นร้านชบา)
ร้านเดอะช็อค สาขา 2 อยู่ซอยพหลโยธิน 12 (ที่ตั้งเดิมปัจจุบันคือร้านนิยมชมชอบ)
ธุรกิจร้านอาหารในอดีต > ผลงานสื่อบันเทิง

THE SHOCK เรื่องเล่าเขย่าขวัญ ชุดที่ 1-29 Theshock Series 1-3
The Reality Shock 13 คน...ในบ้านผีสิง
The Reality Shock สยองต่างแดน
เดอะช็อค! เรื่องเล่า...ผี กับ ดี.เจ.ป๋อง...
ดีเจ ป๋อง อาถรรพ์ ๖๖๖ เดอะเรียลลิตี้ REALITY SHOCK
THE SHOCK เดินสายคนกล้า ท้าวิญญาณ ชุดที่ 1-4
รวมเรื่องเล่าเขย่าขวัญ THE SHOCK Beginnings
ธุรกิจร้านอาหารในอดีต > ผลงานหนังสือ

ล้อมวง คุยเรื่อง ผี กับดีเจ ป๋อง ชุด 1-4
TALK OF THE SHOCK vol.1-4
ธุรกิจร้านอาหารในอดีต > ผลงานโทรทัศน์

Live shock ช่อง Live Tv ( อดีต )
Shock Station ช่อง มิติ4 ( อดีต )
THE SCARY TV True Vision 363 (ปัจจุบัน )
The shock festival  GMM ONE ( อดีต )
นั่งติดผี THE SHOCK ON TV ช่องวัน ( อดีต )
ธุรกิจร้านอาหารในอดีต > ผลงานภาพยนตร์

ไนน์ตี้ช็อค เตลิดเปิดโลง (1997)
เดอะเลตเตอร์ เขียนเป็นส่งตาย (2006)
แหล่งข้อมูลอื่น

เว็บไซต์
Facebook
The shock ย้อนหลัง
ลัทธิอนุตตรธรรม

สำหรับอนุตตรธรรมในความหมายอื่น ๆ ดูที่ อนุตตรธรรม
อักษร หมู่ หมายถึง "พระแม่องค์ธรรม" พระเป็นเจ้าตามความเชื่อของลัทธิบัวขาว ลัทธิเซียนเทียนเต้า และลัทธิอื่น ๆ ที่แตกแขนงมาภายหลัง รวมทั้งลัทธิอนุตตรธรรม
ลัทธิอนุตตรธรรม (จีนตัวเต็ม: 一貫道; จีนตัวย่อ: 一贯道; พินอิน: Yīguàn Dào; เวด-ไจลส์: I1-Kuan4 Tao4, อีก้วนเต้า) หรือเรียกตนเองว่า วิถีอนุตตรธรรม เป็นศาสนาที่หวัง เจฺว๋อี ก่อตั้งขึ้นในประเทศจีนสมัยราชวงศ์ชิงเมื่อปี ค.ศ. 1877 คำสอนเป็นการผสานความเชื่อระหว่างลัทธิขงจื๊อ ลัทธิเต๋า และศาสนาพุทธแบบจีน ทั้งยังยอมรับขนบที่มาจากต่างประเทศ เช่น ศาสนาคริสต์ ศาสนาอิสลามด้วย
ลัทธิอนุตตรธรรมเกิดขึ้นและแพร่หลายที่จีนแผ่นดินใหญ่ ต่อมาเกิดการเปลี่ยนแปลงการปกครองไปเป็นระบอบคอมมิวนิสต์ ลัทธิอนุตตรธรรมถูกรัฐบาลกวาดล้างอย่างหนัก จึงย้ายไปเผยแผ่ที่ประเทศไต้หวันตั้งแต่ปี ค.ศ. 1946 ในปัจจุบันถือเป็นศาสนาที่มีศาสนิกชนมากที่สุดเป็นอันดับสามในไต้หวัน (รองจากศาสนาพุทธและศาสนาเต๋า) ในประเทศจีนลัทธินี้ยังไม่ได้รับการยอมรับ ส่วนไต้หวันได้รับรองในปี ค.ศ. 1987
ปัจจุบันลัทธิอนุตตรธรรมมีศาสนิกชนมากกว่า 10 ล้านคน ใน 86 ประเทศทั่วโลก
ประวัติ

แม้ผู้นับถือลัทธิอนุตตรธรรมจะเชื่อว่าธรรมะของตนสืบมาจากศาสนาพุทธนิกายเซน แต่ในทางวิชาการประวัติศาสตร์ถือว่าลัทธิอนุตตรธรรมแยกตัวมาจากลัทธิเซียนเทียนเต้า ซึ่งลัทธิเซียนเทียนเต้าสืบคำสอนมาจากลัทธิบัวขาวและลัทธิหลัว
ลัทธิบัวขาวเกิดขึ้นสมัยราชวงศ์หยวน ต่อมาถูกทางการกล่าวหาว่าบ่อนทำลายความมั่นคงของรัฐ จึงถูกกวาดล้างอย่างหนักจนต้องปฏิบัติการเป็นองค์กรใต้ดิน ต่อมาหวง เต๋อฮุย ได้ตั้งลัทธิเซียนเทียนเต้าโดยการผสานความเชื่อของลัทธิบัวขาวกับลัทธิหลัวเข้าด้วยกัน และประกาศตนเป็นธรรมาจารย์รุ่นที่ 9 โดยสืบมาจากนิกายเซน เน้นวัตรปฏิบัติเน้นเรื่องการกินเจ การถือพรต
ต่อมาหวัง เจฺว๋อี สาวกลัทธิเซียนเทียนเต้า ได้แยกออกไปตั้งสำนักใหม่ที่เมืองชิงโจวบ้านเกิดของตน ชื่อสำนักตงเจิ้น (จีน: 東震堂) ปี ค.ศ. 1877 หวัง เจว๋อีอ้างว่าได้รับอาณัติแห่งสวรรค์จากพระแม่องค์ธรรมแต่งตั้งให้เป็นธรรมาจารย์รุ่นที่ 15 เขาเน้นคำสอนของลัทธิขงจื๊อเป็นหลัก สำนักของหวังเริ่มเป็นที่แพร่หลาย ทำให้ทางการราชวงศ์ชิงระแวงว่าจะก่อกบฏ จึงดำเนินการปราบปรามสำนักนี้อย่างหนัก เมื่อหวัง เจว๋อี ถึงแก่กรรมแล้ว หลิว ชิงซฺวีศิษย์ของเขาได้ปกครองสำนักต่อแทน เพื่อหลีกเลี่ยงการปราบปรามทางการ เขาจึงเปลี่ยนชื่อสำนักเป็นอีก้วนเต้า ในปี ค.ศ. 1882 (ในประเทศไทยเรียกว่าวิถีอนุตตรธรรม)
ตำแหน่งธรรมาจารย์ได้สืบทอดมาจนถึงสมัยของจาง เทียนหรัน ธรรมาจารย์รุ่นที่ 18 เขาได้ย้ายศูนย์กลางของลัทธิไปที่เมืองเทียนจินในปี ค.ศ. 1935 เมื่อญี่ปุ่นเข้ารุกรานจีน สาวกหลายคนของลัทธิได้เข้าสนับสนุนญี่ปุ่น จึงทำให้ลัทธินี้รุ่งเรืองมากขึ้นในพื้นที่ที่ญี่ปุ่นยึดครอง  กองทัพจีนของพรรคก๊กมินตั๋งและพรรคคอมมิวนิสต์ซึ่งร่วมกันต่อต้านกองทัพญี่ปุ่น จึงปราบปรามลัทธิอนุตตรธรรมด้วย จางเปลี่ยนชื่อลัทธิกลับไปเป็น "เทียนเต้า" เมื่อปี ค.ศ. 1940 และได้ใช้ทั้งสองชื่อสืบมาจนปัจจุบัน เมื่อเทียนหรันถึงแก่กรรมแล้วซุน ฮุ่ยหมิง ธรรมาจารย์รุ่นที่ 18 อีกคนหนึ่งก็ปกครองสำนักต่อมา แต่ลัทธิยังคงถูกปราบปรามอย่างหนักจากรัฐบาลคอมมิวนิสต์ โดยเฉพาะตั้งแต่ปี ค.ศ. 1951 ส่งผลให้ลัทธิอนุตตรธรรมหมดไปจากประเทศจีนโดยสิ้นเชิงในปลายทศวรรษนั้น ลัทธิอนุตตรธรรมจึงต้องย้ายไปเผยแผ่ที่ประเทศไต้หวัน ต่อมาจึงแพร่หลายในชุมชนชาวจีนโพ้นทะเลในประเทศต่าง ๆ และประชาชนพื้นเมืองในประเทศนั้นจนปัจจุบัน
ความเชื่อ > สิ่งศักดิ์สิทธิสำคัญ

ลัทธิอนุตตรธรรมนับถือสิ่งศักดิ์หลายองค์โดยมีพระเป็นเจ้าเป็นสิ่งศักดิ์สิทธิ์สูงสุด สิ่งศักดิ์สิทธิ์สำคัญตามความเชื่อของลัทธิอนุตตรธรรมได้แก่
หมิงหมิงซั่งตี้ (จีน: 明明上帝)  หรือพระแม่องค์ธรรม คือพระเป็นเจ้าพระผู้สร้างสรรพสิ่งทั้งปวง
หมีเล่อกู่ฝอ (จีน: 彌勒古佛) หมายถึง พระศรีอริยเมตไตรย พระพุทธเจ้าพระองค์สุดท้าย ได้รับพระโองการจากพระแม่องค์ธรรมให้ปกครองธรรมกาลยุคขาว
หนันไห่กู่ฝอ (จีน: 南海古佛) หมายถึง พระโพธิสัตว์กวนอิม
ตี้จั้งกู่ฝอ  (จีน: 地藏古佛) หมายถึง พระกษิติครรภโพธิสัตว์ ผู้โปรดสรรพสัตว์ในนรกภูมิ
จี้กงหัวฝอ (จีน: 濟公活佛) หมายถึง พระจี้กง
เอวี้ยฮุ่ยผูซ่า (จีน: 月慧菩薩) หมายถึง พระจันทรปัญญาโพธิสัตว์
กวนเซิ่งตี้จวิน (จีน: 關聖帝君) หมายถึง เทพเจ้ากวนอู เชื่อว่าปัจจุบันดำรงตำแหน่งเง็กเซียนฮ่องเต้
ความเชื่อ > ไตรรัตน์

ลัทธิอนุตตรธรรมเชื่อว่า อนุตตรธรรม คือ สิ่งวิเศษสุด 3 อย่าง เรียกว่า ไตรรัตน์ ซึ่งไม่ใช่พระรัตนตรัยในพระพุทธศาสนา แต่หมายถึง
จุดญาณทวาร (จีน: 玄關竅) คือตำแหน่งเหนือดั้งจมูก ตรงกลางระหว่างคิ้ว โดยเชื่อว่าจุดนี้เป็นที่สถิตของวิญญาณ วิญญาณเข้ามาในร่างกายทางจุดนี้ และเมื่อตายก็จะออกจากร่างกายทางจุดนี้เช่นกัน ถือเป็นประตูสู่นิพพาน เมื่อเตี่ยนฉวนซือเปิดจุดนี้ในพิธีรับธรรมแล้วจะทำให้ผู้นั้นบรรลุธรรมได้ง่าย
สัจจคาถา (จีน: 口訣) มี 5 คำ คือ "อู๋ ไท่ ฝอ หมี เล่อ" (จีน: 無太佛彌勒) ถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ ได้
ลัญจกร (จีน: 合同) โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว
ไตรรัตน์ข้างต้นนี้จะเปิดเผยได้โดยผู้ที่ได้รับอาณัติสวรรค์จากพระแม่องค์ธรรมเท่านั้น และจะถ่ายทอดให้เฉพาะบุคคลที่รับอนุตตรธรรมในพิธีถ่ายทอดเบิกธรรม (จีน: 辦道禮節 ปั้นเต้าหลี่เจี๋ย) ซึ่งจะดำเนินพิธีเป็นความลับ ไม่เปิดเผยให้คนนอกรับรู้ ผู้ที่รู้แล้วจะห้ามนำไปเปิดเผยต่อ เพราะเชื่อว่าจะถูกสิ่งศักดิ์สิทธิ์ลงโทษ
ความแตกต่างระหว่างพระพุทธศาสนากับลัทธิอนุตตรธรรม

แม้ว่าลัทธิอนุตตรธรรมจะนำหลักธรรมและความเชื่อหลายอย่างมาจากศาสนาพุทธ แต่ทั้งสองก็ยังมีความเชื่อต่างกันหลายประการ เช่น
| ลัทธิอนุตตรธรรม | ศาสนาพุทธ |
| --- | --- |
"พระอนุตตรธรรมมารดา" หรือ "พระแม่องค์ธรรม" คือพระเป็นเจ้า: ไม่มีพระเจ้า พระพุทธเจ้ายิ่งใหญ่และประเสริฐที่สุดในโลกทั้งปวง
พระแม่องค์ธรรมเป็นผู้เปิดเผยธรรมะแก่ศาสดาทั้งหลาย: พระพุทธเจ้าตรัสรู้ชอบด้วยพระองค์เอง
ธรรมกาลของพระศากยมุนีพุทธเจ้ามีอายุ 3,114 ปี และสิ้นสุดไปแล้วเมื่อเริ่มปีหมินกั๋ว (ค.ศ. 1912): ศาสนาของพระโคตมพุทธเจ้ามีอายุ 5,000 ปี
ธรรมาจารย์ลู่ จงอี คือพระภาคหนึ่งของพระศรีอริยเมตไตรย: พระศรีอริยเมตไตรยตรัสรู้หลังศาสนาพุทธสิ้นสุด และขณะนั้นมนุษย์มีอายุขัย 80,000 ปี
ปฏิบัติในวิถีอนุตตรธรรมเป็นบุญใหญ่กว่าและเป็นหนทางตรงเข้าถึงนิพพานได้ง่ายกว่าการเจริญสติปัฏฐาน 4: สติปัฏฐานเป็นทางเดียวเพื่อความดับทุกข์
ผู้ที่รับวิถีอนุตตรธรรม จะมีสิ่งศักดิ์สิทธิ์แบกรับหนี้กรรมให้ มีบุญกุศลส่งถึงบรรพบุรุษ 7 ชั่วรุ่น ถึงลูกหลานอีก 9 ชั่วรุ่น ให้พ้นทุกข์ได้: สัตวโลกล้วนมีกรรมเป็นของตน ทำกรรมใด ดีก็ตาม ชั่วก็ตาม จักเป็นผู้รับผลของกรรมนั้น
ผู้ปฏิบัติในวิถีอนุตตรธรรมควรกินเจ: พระพุทธเจ้าทรงอนุญาตให้กินเนื้อที่บริสุทธิ์ด้วยอาการ 3 อย่าง ส่วนนิกายมหายานเชื่อว่าพระพุทธเจ้าได้กล่าวว่าเนื้อสัตว์ทุกชนิดเป็นสิ่งที่ควรปฏิเสธ
โอวาทและคำสอนของอนุตตรธรรมส่วนใหญ่มาจากการเข้าทรง: การเข้าทรงเป็นติรัจฉานวิชา
สิ่งศักดิ์สิทธิ์หลัก 5 องค์ผู้โปรดสามโลกตามความเชื่อของลัทธิอนุตตรธรรม
จาง เทียนหรัน จู่ซือรุ่นสุดท้ายในลัทธิอนุตตรธรรม
สัตว์ประหลาดทะเลสาบ

สัตว์ประหลาดทะเลสาบ (อังกฤษ: lake monster) เป็นสัตว์ประหลาดที่ปรากฏในแหล่งน้ำจืดต่าง ๆ ทั่วโลก เช่น หนอง, บึง, ทะเลสาบ, แม่น้ำ ตามคติชนวิทยาของแต่ละชนชาติ  โดยที่เป็นที่รู้จักกันดีคือ สัตว์ประหลาดล็อกเนสส์ หรือเนสซี ในทะเลสาบเนสส์ ของสกอตแลนด์ อย่างไรก็ดีสัตว์ประหลาดทะเลสาบมักมีความเกี่ยวข้องกับสัตว์ประหลาดทะเล
มีคำอธิบายในเชิงเหตุผลโดย เบน เรดฟอร์ด และโจ นิกเกิล นักสัตว์ประหลาดวิทยาว่า การที่พบเห็นสิ่งที่ทำให้เข้าใจว่าเป็นสัตว์ประหลาดทะเลสาบ เป็นการมองเห็นหรือตีความภาพผิดพลาดไป อาจจะเป็น นาก หรือวัตถุอย่างอื่นในน้ำ หรือตามคำอธิบายของนักวิทยาศาสตร์แห่งคณะวิทยาศาสตร์ จุฬาลงกรณ์มหาวิทยาลัย อธิบายว่าเป็นเพียงคลื่นนิ่งที่ปรากฏขึ้นบนผิวน้ำ
นักธรรมชาติวิทยาและนักเขียนชาวสวีเดน เบนจต์ สโตเกรน อธิบายในปี ค.ศ. 1980 ว่า  ความเชื่อเรื่องสัตว์ประหลาดทะเลสาบมีการเปลี่ยนแปลงไปตามช่วงเวลาในประวัติศาสตร์ รายงานที่เก่าเก่ามักรายงานถึงการปรากฏตัวของเคลพี ปิศาจที่คล้ายม้า แต่รายงานที่ทันสมัยกว่ามักปรากฏว่าเป็น สัตว์เลื้อยคลานหรือไดโนเสาร์หรือหมึกยักษ์ และสโตเกรนสรุปว่าเคลพีได้กลายเป็นทะเลสาบสัตว์ประหลาดที่มีรูปลักษณ์คล้ายสัตว์เลื้อยคลานนับตั้งแต่มีการค้นพบไดโนเสาร์ ทั้งในวัฒนธรรมร่วมสมัยในเชิงวิทยาศาสตร์และวรรณกรรม
อย่างไรก็ตาม ทะเลสาบหลายแห่งที่เป็นที่พบสัตว์ประหลาดทะเลสาบ ได้กลายเป็นสถานที่ท่องเที่ยวที่สำคัญ สร้างเงินให้กับชุมชนได้เป็นจำนวนมาก เช่น ทะเลสาบล็อกเนสส์, ทะเลสาบโอคานากัน ในแคนาดา, ทะเลสาบคานาส ในเขตปกครองตนเองซินเจียง ของจีน หรือป่าคำชะโนด หรือบึงโขงหลง ของไทย
ตัวอย่างสัตว์ประหลาดทะเลสาบ

| --- | --- |
 สัตว์ประหลาดล็อกเนสส์, ทะเลสาบเนสส์, สกอตแลนด์  โอโกโปโก, ทะเลสาบโอคานากัน, แคนาดา  เชสซี, อ่าวเชสปิก, สหรัฐอเมริกา  แชมป์, ทะเลสาบแชมเพลน, สหรัฐอเมริกา:  แคดโบโรซอรัส, อ่าวแคดโบโร, แคนาดา  สัตว์ประหลาดทะเลสาบเทียนฉือ, ทะเลสาบเทียนฉือ, จีน  โมแกเล-อึมแบมเบ, แม่น้ำคองโก, ใจกลางทวีปแอฟริกา  พญานาค, แม่น้ำโขง, บึงโขงหลง, ไทย  ปลาไหลขน, เตเนริเฟ่, สเปน
เจิ้ง เช่าชิว

| เจิ้ง เช่าชิว |
| --- | --- |
เจิ้ง เซ่าชิว ในปี ค.ศ. 2019
สารนิเทศภูมิหลัง
เกิด:  (1947-02-24) 24 กุมภาพันธ์ ค.ศ. 1947 (77 ปี) เจิ้ง เซ่าชิว
คู่สมรส: เสิ่น เตี้ยนเสีย (ค.ศ. 1985-ค.ศ. 1988) กวนจิงหัว (ค.ศ. 1989-ปัจจุบัน)
อาชีพ: นักแสดง, นักร้อง
ปีที่แสดง: ค.ศ. 1971-ปัจจุบัน
ผลงานเด่น: ชอลิ้วเฮียง จาก Chor Lau-heung   (ค.ศ. 1979)
ฐานข้อมูล
IMDb
เจิ้ง เช่าชิว  (จีนตัวย่อ: 郑少秋; จีนตัวเต็ม: 鄭少秋; พินอิน: Zhèng Shàoqiū; อังกฤษ: Adam Cheng Siu-Chow, Adam Cheng) นักแสดงชายและนักร้องชื่อดังชาวฮ่องกง เกิดเมื่อวันที่ 24 กุมภาพันธ์ ค.ศ. 1947 ที่ฮ่องกง บิดามารดาเป็นอาจารย์มหาวิทยาลัย
เจิ้ง เช่าชิวมีผลงานโดดเด่นมากทั้งในจีนแผ่นดินใหญ่, ฮ่องกง และไต้หวันในยุคทศวรรษที่ 70 และ 80 สังกัด TVB โดยมีบทบาทการแสดงที่เป็นที่จำได้เป็นอย่างดี คือ ชอลิ้วเฮียง ในละครโทรทัศน์ชุด Chor Lau-heung  ในปี ค.ศ. 1979 และ เตียบ่อกี้ ใน The Heaven Sword and Dragon Saber (ดาบมังกรหยก) ใน ค.ศ. 1978
จากนั้นผลงานที่โดดเด่นในยุคทศวรรษที่ 90 ได้แก่ เจ้าพ่อตลาดหุ้น ใน ค.ศ. 1992 คู่กับ หลิว ชิงยฺหวิน นักแสดงรุ่นน้อง
ชีวิตส่วนตัว

เจิ้ง เช่าชิวสมรสกับเสิ่น เตี้ยนเสีย (เสียชีวิตด้วยโรคมะเร็งใน ค.ศ. 2008) นักแสดงหญิงร่างอ้วนอารมณ์ดีใน ค.ศ. 1985 ทั้งคู่มีบุตรสาวด้วยกันหนึ่งคน ที่ปัจจุบันเป็นนักแสดง คือ เจิ้ง ซินอี๋ (鄭欣宜) แต่ต่อมาทั้งคู่ได้หย่าร้างกัน และต่อมา เจิ้ง เช่าชิวก็สมรสอีกครั้งกับ กวาน จิงหัว (官晶華) ซึ่งเป็นภรรยาคนปัจจุบัน ทั้งคู่มีบุตรสาวด้วยกันทั้งหมด 3 คน
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 1980 | The Sword |  |  |
| 1981 | Shaolin and Wu Tang | Chao Fung-wu |  |
| 1981 | Return of the Deadly Blade |  |  |
| 1982 | Cat vs Rat |  |  |
| 1982 | Fantasy Mission Force | Amazon leader |  |
| 1983 | Zu Warriors from the Magic Mountain | Ting Yin |  |
| 1983 | Lone Ninja Warrior |  |  |
| 1983 | The Denouncement of Chu Liu Hsiang | Chu Liuxiang |  |
| 1984 | Lover and Sword |  |  |
| 1984 | General Invincible |  |  |
| 1988 | Gunmen | Haye |  |
| 1988 | Profiles of Pleasure |  |  |
| 1989 | Seven Warriors |  |  |
| 1989 | Path of Glory |  |  |
| 1993 | Painted Skin | Scholar |  |
| 1993 | Fong Sai-yuk | Chan Ka-lok | guest star |
| 1993 | Fong Sai-yuk II | Chan Ka-lok |  |
| 1994 | Drunken Master III | Wong kei-ying |  |
| 1994 | Shaolin Popey 2: Messy Temple |  |  |
| 1994 | Shaolin Popeye 2 - Messy Temple |  |  |
| 2001 | The Dark Tales |  |  |
| 2013 | Saving General Yang | Yang Ye |  |
ผลงานด้านการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 1975 | God of River Lok | Cho Chik |  |
| 1976 | Chinese Folklore |  |  |
| 1976 | The Legend of the Book and the Sword | Chan Ka-lok / Kin-lung Emperor |  |
| 1977 | The Great Vendetta |  |  |
| 1977 | The Kingdom And The Beauty |  |  |
| 1977 | Luk Siu-fung | Yip Koo-sing |  |
| 1978 | Vanity Fair |  |  |
| 1978 | The Heaven Sword and Dragon Saber  | Cheung Mo-kei |  |
| 1978 | One Sword |  |  |
| 1979 | Chor Lau-heung | Chor Lau-heung |  |
| 1979 | Over the Rainbow | Wai Ching-lap |  |
| 1980 | Five Easy Pieces |  |  |
| 1980 | Odd Couple |  |  |
| 1981 | Brothers Four |  |  |
| 1981 | In Love and War |  |  |
| 1981 | The Hawk |  |  |
| 1981 | The Misadventure of Zoo |  |  |
| 1982 | The Switch |  |  |
| 1983 | The Sandwich Man |  |  |
| 1985 | Chor Lau-heung | Chor Lau-heung |  |
| 1985 | The Legendary Prime Minister – Zhuge Liang | Kong Ming |  |
| 1986 | Legendary of Wud |  |  |
| 1986 | The Legend of Wong Tai Sin |  |  |
| 1987 | Fate Takes a Hand |  |  |
| 1988 | Behind Silk Curtains |  |  |
| 1988 | Final Verdict |  |  |
| 1988 | Challenge of the Imperial Palace |  |  |
| 1991 | Chronicles of Emperor Qianlong |  |  |
| 1993 | The Greed of Man | Ting Hai |  |
| 1994 | Instinct | Wong Tin |  |
| 1994 | Forty Something |  |  |
| 1995 | Chor Lau-heung | Chu Liuxiang |  |
| 1995 | Cold Blood Warm Heart | Ah Bong |  |
| 1995 | The Legendary Chin Lung II |  |  |
| 1996 | Once Upon a Time in Shanghai | Yu Chun-hoi |  |
| 1997 | Legend of YungChing | Yongzheng Emperor |  |
| 2000 | Divine Retribution | Ting Yeh |  |
| 2004 | Blade Heart | Ling Fung / Yu Man-fung |  |
| 2004 | The Conqueror's Story | Lau Bong |  |
| 2005 | The Prince's Shadow |  |  |
| 2006 | Bar Bender | Tony Tseung | Nominated - TVB Anniversary Award for Best Actor (Top 20) Nominated - TVB Anniversary Award for My Favourite Male Character (Top 20) |
| 2006 | Inside the Forbidden City |  |  |
| 2007 | Return in Glory |  |  |
| 2008 | The Book and the Sword | Qianlong Emperor |  |
| 2009 | The King of Snooker | Yau Yat-kiu |  |
| 2009 | God of Medicine |  |  |
| 2012 | Master of Play |  | Nominated - My AOD Favourite Award for Top 15 Character |
แหล่งข้อมูลอื่น

ข้อมูลจาก IMDb
เว็บบล็อกแฟนคลับ
วังสวนกุหลาบ

ระวังสับสนกับ พระตำหนักสวนกุหลาบ
| วังสวนกุหลาบ |
| --- | --- |
พระราชวังดุสิต

ที่มา: สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา
ข้อมูลทั่วไป
ประเภท: วัง
สถาปัตยกรรม: ยุโรป
ที่ตั้ง: แขวงดุสิต เขตดุสิต
เมือง: กรุงเทพมหานคร
ประเทศ: ไทย
ข้อมูลทางเทคนิค
โครงสร้าง: อาคาร 2 ชั้น ก่ออิฐถือปูน ทาสีเหลืองอ่อน หลังคามุงกระเบื้องสีแดง
วังสวนกุหลาบ  เป็นวังที่ประทับของสมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา ตั้งอยู่ที่มุมถนนนครราชสีมากับถนนศรีอยุธยา โดยทางด้านทิศเหนือติดกับถนนอู่ทอง  และทิศตะวันออกติดกับสวนอัมพร  ซึ่งอาณาเขตดังกล่าวเป็นส่วนหนึ่งของพระราชวังดุสิต
ประวัติ

ตามเดิมพระบาทสมเด็จพระจุลจอมเกล้าเจ้าอยู่หัวมีพระราชดำริที่จะสร้างวังสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา ที่วังริมแม่น้ำเจ้าพระยาตอนใต้ปากคลอง(ตลาด) คูเมืองเดิม ครั้งเสด็จฯกลับมาจากทรงศึกษาในประเทศอังกฤษ พระบาทสมเด็จพระจุลจอมเกล้าเจ้าอยู่หัว มีพระราชประสงค์จะให้ทรงศึกษาราชการอยู่ใกล้พระองค์ จึงได้โปรดเกล้าฯให้สร้างตำหนักชั่วคราวที่สวนดุสิต ตรงริมถนนใบพร พระราชทานนามว่า  "สวนกุหลาบ" สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา จึงเสด็จประทับอยู่ตลอดรัชกาลที่ 5
ในสมัยรัชกาลที่ 6 โปรดเกล้าฯ ให้ขยายเขตที่วังสวนกุหลาบออกไปให้กว้างขวางกว่าเก่า สร้างพระตำหนักและท้องพระโรงพระราชทานเป็นอาคารถาวร สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมาได้ประทับอยู่จนเสด็จทิวงคตในปีพุทธศักราช 2468
สถาปัตยกรรม

วังสวนกุหลาบสร้างตามแบบสถาปัตยากรรมของยุโรป ตัวอาคารมี 2 ชั้น ก่ออิฐถือปูน ทาสีเหลืองอ่อน  หลังคามุงกระเบื้องสีแดง ภายในตกแต่งอย่างงดงาม มีทางลับลงยังโถงชั้นใต้ดินขนาดใหญ่ แบ่งเป็นโซนเป็นห้องจำนวนมาก พื้นที้ชั้นใต้ดินนี้ เคยเป็นศูนย์บัญชาการหน่วยข่าวกรอง สมัย จอมพล ป.พิบูลสงคราม
ที่วังนี้เคยเป็นที่ทำการของรัฐบาล ในสมัยจอมพลแปลก พิบูลสงคราม เป็นนายกรัฐมนตรี และเป็นที่ตั้งของกองอำนวยการรักษาความมั่นคงภายในราชอาณาจักร (กอ.รมน.) ซึ่งต่อมาได้ย้ายไปอยู่ที่สวนรื่นฤดี ในปีพุทธศักราช 2507 ต่อมากองออมทรัพย์ กองแผนและโครงการของกรมสวัสดิการทหารบกได้ย้ายจากสวนพุดตานมาทำการอยู่ที่วังนี้แทน จนกระทั่งในวันที่ 9 ธันวาคม พุทธศักราช 2539 กรมสวัสดิการทหารบก ได้ทำหนังสือถวายคืนวังสวนกุหลาบให้กลับมาอยู่ในความควบคุมดูแลของสำนักพระราชวัง โดยมีพิธีส่งมอบเมื่อวันที่ 17 ธันวาคม พุทธศักราช 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร จึงทรงพระกรุณาโปรดเกล้าฯ พระราชทานจิตรกรรมฝีพระหัตถ์ มาจัดแสดงไว้ที่พระตำหนักวังสวนกุหลาบตั้งแต่วันที่ 28 ธันวาคม พุทธศักราช 2542
นอกจากนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ยังใช้เป็นที่ทรงงาน และโปรดให้คณะบุคคลมาเข้าเฝ้าที่วังสวนกุหลาบอยู่เสมอ
แหล่งข้อมูลอื่น

แผนที่และภาพถ่ายทางอากาศของ วังสวนกุหลาบ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′15″N 100°30′34″E﻿ / ﻿13.770742°N 100.509319°E﻿ / 13.770742; 100.509319
| ด ค กพระราชวังดุสิต |
| --- | --- | --- |
| วัดประจำพระราชวัง | วัดเบญจมบพิตรดุสิตวนารามราชวรวิหาร |  |
| พระที่นั่ง | พระที่นั่งอนันตสมาคม • พระที่นั่งอัมพรสถาน • พระที่นั่งวิมานเมฆ • พระที่นั่งอภิเศกดุสิต • พระที่นั่งอุดรภาค |  |
| พระตำหนัก | พระตำหนักราชฤทธิ์รุ่งโรจน์ • พระตำหนักเรือนต้น • พระตำหนักสวนสี่ฤดู • พระตำหนักสวนหงส์ • พระตำหนักสวนนกไม้ • พระตำหนักสวนบัว • พระตำหนักจิตรลดารโหฐาน |  |
| ตำหนัก | ตำหนักพระเจ้าบรมวงศ์เธอ พระองค์เจ้าบุษบันบัวผัน • ตำหนักพระเจ้าบรมวงศ์เธอ พระองค์เจ้าอรุณวดี • ตำหนักพระเจ้าบรมวงศ์เธอ พระองค์เจ้าพวงสร้อยสอางค์ • ตำหนักพระเจ้าบรมวงศ์เธอ พระองค์เจ้าอรไทยเทพกัญญา • ตำหนักพระเจ้าบรมวงศ์เธอ กรมหลวงวรเสรฐสุดา • ตำหนักสวนฝรั่งกังไส • ตำหนักสวนพุดตาน • ตำหนักหอ |  |
| วัง | วังปารุสกวัน • วังสวนกุหลาบ • วังสวนสุนันทา |  |
| สถานที่อื่น | ลานพระราชวังดุสิต • พระบรมรูปทรงม้า • หมุดคณะราษฎร • สวนอัมพร • สนามเสือป่า • เรือนยอดบรมมังคลานุสรณีย์ |  |
| ดูเพิ่ม | มหาวิทยาลัยสวนดุสิต • มหาวิทยาลัยราชภัฏสวนสุนันทา • กรมป้องกันและบรรเทาสาธารณภัย • กรมส่งเสริมการปกครองท้องถิ่น • ท่าวาสุกรี |  |
เจี่ยง ฉินฉิน

| เจี่ยง ฉินฉิน |
| --- | --- |

ชื่อจีน: 蔣勤勤 (จีนตัวเต็ม)
ชื่อจีน: 蒋勤勤 (จีนตัวย่อ)
พินอิน: Jiǎng Qínqín (จีนกลาง)
เชื้อชาติ: ฮั่น
เกิด:  (1975-09-03) 3 กันยายน ค.ศ. 1975 (49 ปี) ฉงชิ่ง, ประเทศจีน
ชื่ออื่น ๆ: Shui Ling, Angel Jiang
อาชีพ: นักแสดง
ปีทำงาน: 1992–ปัจจุบัน
คู่สมรส: เฉิน เจี้ยนปิน (สมรส 2006)
ลูก: 1
เจี่ยง ฉินฉิน (จีน: 蒋勤勤) หรือ ฉุ่ย หลิง (水靈) เป็นนักแสดงชาวจีน สมรสกับ เฉิน เจี้ยนปิน ซึ่งเป็นนักแสดงเช่นกัน
ประวัติ

เจี่ยง ฉินฉิน เกิดที่ฉงชิ่ง อายุ 5 ขวบก็เข้าเรียนชั้นประถมที่โรงเรียนวัฒนธรรมของฉงชิ่ง อายุ 10 ขวบก็สามารถสอบเข้าโรงเรียนคณะละครปักกิ่งของเมืองฉงชิ่งได้ โดยเรียนทางด้านศิลปะการแสดง จนกระทั่งเมื่อเรียนจบ ก็ได้เข้าร่วมอยู่ในคณะละครปักกิ่งและมีผลงานละครเรื่องแรกในปี 1992 แววความสามารถทางด้านการแสดงยังคงโดดเด่น เพราะในปี 1994 เธอยังสอบเข้าสถาบันการภาพยนตร์แห่งปักกิ่ง (Beijing Film Academy) ได้เป็นที่หนึ่งของประเทศอีกด้วย ในปี 1998 เมื่อเธอเรียนจบจากสถาบันการภาพยนตร์แล้ว ก็กลายเป็นดาวเจิดจรัสในวงการบันเทิงทันที
สำหรับบทบาททางการแสดงของเธอผู้นี้ มักจะได้รับบทนางเอกเจ้าน้ำตาเป็นส่วนมาก จนหลายคนคิดว่าตัวจริงจะเป็นคนเรียบร้อยอ่อนหวาน แต่จริง ๆ แล้วเจี่ยง ฉินฉิน กลับเป็นผู้หญิงที่เข้มแข็งมากคนหนึ่ง อาจจะเป็นเพราะเธอเป็นลูกสาวคนเดียวของครอบครัวก็ได้
เธอถือเป็นนักแสดงมืออาชีพเป็นอย่างมาก เพราะในละครหลายเรื่องที่เธอมองว่าไม่จำเป็นต้องรับเฉพาะบทนางเอก เธอสามารถเล่นได้ทุกบท ขอเพียงแค่เธอพอใจหรือเห็นเสน่ห์ของตัวละครนั้น ๆ เป็นพอ เธอก็พร้อมจะทุ่มเทกายใจสวมบทบาทนั้นอย่างเต็มที่ นี่ก็เป็นอีกสาเหตุหนึ่งที่ทำให้ฉงเหยาชื่นชมในตัวเธอ
สำหรับชีวิตส่วนตัว สาวคนนี้ไม่ค่อยจะมีข่าวเสียหายหรือออกแนวหวือหวานัก ในด้านความรักนั้น เคยเป็นข่าวกุ๊กกิ๊กกับ “เหอ รุ่นตง” อยู่พักหนึ่งเมื่อครั้งแสดงละครเรื่องพยัคฆ์ระห่ำ มังกรผยองโลกร่วมกัน เพราะบทเลิฟซีนถึงพริกถึงขิงของทั้งคู่ อีกทั้งดูจะสนิทสนมกันอยู่พักหนึ่ง แต่แล้วเมื่อละครจบ ข่าวลือทั้งหลายก็เงียบหายตามไปด้วย
ปัจจุบันเจียงฉินฉินแต่งงานอยู่กินกับนักแสดงมากความสามารถของจีนอย่าง “เฉินเจี้ยนปิน” และเพิ่งจะได้เป็นคุณแม่หมาด ๆ ไปเมื่อเร็ว ๆ นี้
ในช่วงที่ตั้งท้องนี้เอง ที่เจี่ยง ฉินฉิน แสดงความกล้าอีกครั้ง ด้วยการสลัดผ้าถ่ายนู้ดเพื่อการกุศลรณรงค์มะเร็งเต้านมในผู้หญิงร่วมกับ อู๋ จวินหรู และ อีเหนิงจิ้ง นับว่าเป็นภาพหวือที่สุดของเธอก็ว่าได้ อย่างไรก็ตามภาพชุดนี้ล้วนได้รับคำชมจากแฟน ๆ ว่าสวยงามเป็นอย่างยิ่ง